סוזאן מובארכ

סוּזאן מֻבּארכּ (בערבית: سوزان مبارك; נולדה ב-28 בפברואר 1941) היא אלמנתו של נשיא מצרים לשעבר חוסני מובארכ. היא הייתה הגברת הראשונה של מצרים בתקופת כהונתו הנשיאותית, מ-14 באוקטובר 1981 ועד 11 בפברואר 2011. היא שימשה כשגרירה של רצון טוב של ארגון המזון והחקלאות של האו"ם, והקימה את מוזיאון הילד בקהיר בשיתוף המוזיאון הבריטי. סוציולוגית בהשכלתה.

== ראשית חייה ==
סוזאן לבית ת'אבת נולדה ב-28 בפברואר 1941 במחוז אל מיניה, הממוקם על נהר הנילוס, כ-250 ק"מ דרומית לקהיר. אביה, סאלח ת'אבת, היה רופא ילדים מצרי ואמה הייתה לילי מאי פאלמר (נפטרה בשנת 1978), אחות מפונטיפריד שבוויילס.<ref name="bbc11"></ref><ref></ref><ref>Evans, Martin. "Egypt Crisis: Mubarak Family Profile – Telegraph."30 Jan. 2011. Web. 14 May 2011. .</ref> היא למדה בבית הספר סנט קלייר בהליופוליס, קהיר. כשהייתה בת 16 היא הכירה את בעלה לעתיד, קצין חיל האוויר המצרי חוסני מובארכ.<ref name="nytimes"></ref> בני הזוג התחתנו כשהייתה בת 17 ונולדו להם שני בנים; עלא מובארכ וגמאל מובארכ.

מובארכ חזרה ללימודים עשר שנים לאחר נישואיה. היא סיימה את לימודיה באוניברסיטה האמריקאית בקהיר בשנת 1977 עם תואר ראשון במדע המדינה ולאחר מכן תואר שני בסוציולוגיה בשנת 1982.<ref name="thurber">Thurber, John. "Suzanne Mubarak's Literary Career|Los Angeles Times." |18 May 2011. .</ref> את התזה שלה כתבה בנושא "מחקר פעולה חברתית במצרים העירונית: מקרה מחקר על שדרוג בתי ספר יסודיים בבולאק".

== הגברת הראשונה של מצרים ==
הגברת הראשונה סוזן מובארכ (משמאל), עם הנשיא חוסני מובארכ ו[[נשיא פולין לך קצ'ינסקי ורעייתו מריה קצ'ינסקה, בשנת 2008]]
מובארכ הפכה לגברת הראשונה של מצרים עם מינוי בעלה לנשיאות ב־14 באוקטובר 1981. היא שימשה כגברת הראשונה עד להתפטרות בעלה ב־11 בפברואר 2011.

פעילותה של מובארכ בפרויקטים הנוגעים לסחר בבני אדם ולענייני משפחה התבלטה במצרים.<ref name="hendawi">Hendawi, Hamza. "Court: Remove Mubarak name from public facilities – Yahoo! News." 21 April 2011. .</ref> היא הובילה את משלחות המצריות לאו"ם בכנסים הקשורים לנשים וילדים. בשנת 1985 הקימה את מוזיאון הילד בקהיר בשיתוף המוזיאון הבריטי. בשנת 2005 היא פתחה את סניף ע'רדקה של הספרייה הציבורית של מובארכ.<ref></ref> באוקטובר 2008 היא מונתה לשגרירה של רצון טוב בארגון המזון והחקלאות של האו"ם.<ref></ref> היא הייתה פטרונית של סדרת הטלוויזיה לילדים עאלם סימסים (בערבית "עולם של סומסום"), הגרסה המצרית של הסדרה האמריקאית, רחוב סומסום.

במרץ 2008 נעצר העיתונאי המצרי איברהים אייסה על כך שדיווח על בעיות הבריאות של חוסני מובארכ באוגוסט 2007. סוזאן מובארכ נתנה אז ראיון טלוויזיה נדיר בו טענה שבריאות של בעלה איתנה ועיתונאים שמדווחים אחרת ראויים להיענש.<ref name="journalism">"[http://www.cbsnews.com/stories/2008/03/26/world/main3970064.shtml Egyptian Journo Jailed For Prez Reports]" 26 March 2008. CBS News. Retrieved 17 May 2015.</ref>

== משפחה ==
מובארכ הייתה נשואה לנשיא מצרים לשעבר, חוסני מובארכ. היא בתם של רופא ילדים מצרי, סאלח ת'אבת, והאחות הוולשית לילי פאלמר. סאלח ת'אבת, אז סטודנט לרפואה בן 29 באוניברסיטת קארדיף, התחתן עם לילי מאי פאלמר בת ה-29 באיזלינגטון, לונדון ב-16 במרץ 1934. פאלמר הייתה אחות מיומנת שעבדה בבית הספר לרפואה ברחוב קמדן באיזלינגטון. היא הייתה בתו של מנהל סוכנות לתעשיית הפחם בשם צ'ארלס הנרי פאלמר, וגדלה בפונטיפריד, גלמורגן, ויילס.<ref name="fladies"></ref> אחיה הבכור של מובארכ, מוניר ת'אבת, הוא הנשיא לשעבר של הוועד האולימפי המצרי.<ref></ref>

יש לה שני בנים, עלאא וגמאל, נכדה ושני נכדים. אחד מנכדיה, מוחמד מובארכ בן ה-12, נפטר ב-18 במאי 2009 בפריז לאחר משבר בריאותי.

== קישורים חיצוניים ==

== הערות שוליים ==

קטגוריה:פוליטיקאיות מצריות
קטגוריה:בוגרות האוניברסיטה האמריקאית בקהיר
קטגוריה:בוגרי האוניברסיטה האמריקאית בקהיר
קטגוריה:הגברות הראשונות של מצרים
קטגוריה:ילידות 1941
קטגוריה:מצרים שנולדו ב-1941